open-index/open-wikipedia-markdown huggingface dataset:
Դժբախտություն (ֆիլմ)

**«Դժբախտություն»** (), 1997 թվականի ամերիկյան գեղարվեստական ֆիլմ-դրամա, որը նկարահանել է ռեժիսոր Փոլ Շրեդերը։ Գրող Ռասել Բենքսի համանուն վեպի էկրանավորումն է։ Գլխավոր դերերը մարմնավորել են Նիկ Նոլթին և Սիսսի Սփեյսեքը, ալկոհոլամոլ Գլեն Ուայթհաուսի երկրորդական դերում հանդես է եկել Ջեյմս Քոբուրնը, որն այդ դերի համար արժանացել է «Օսկար» մրցանակի։

## Սյուժե
45-ամյա ոստիկան Ուեյդ Ուայթհաուսը (Նիկ Նոլթի) աշխատում է Նյու Հեմփշիր նահանգի Լոուֆորդ ոչ մեծ քաղաքում։ Մոր հանկարծակի մավան պատճառով նա ընկնում է դեպրեսիայի մեջ, իսկ նրա ալկոհոլամոլ հայրը՝ Գլենը (Ջեյմս Քոբուրն), այդ լուրն ստանալուց հետո սկսում է ավելի շատ խմել։ Ուեյդի սիրուհին՝ Մարջին (Սիսսի Սփեյսեք), սատարում է նրան, սակայն տարօրինակ դժբախտ պատահարը, որի մեջ ներքաշված է նաև Ուեյդը, վերջ է դնում փոքրիկ քաղաքի միապաղաղ կյանքին։

## Դերերում

## Մրցանակներ և անվանակարգեր
Ֆիլմը դրական է գնահատվել աշխարհի քննադատների մեծ մասի կողմից և արժանացել բազմաթիվ մրցանակների.
* 1997 – Վիլյադոլիդի միջազգային կինոփառատոնի 4 անվանակարգ՝ լավագույն դերասան (Նիկ Նոլթի, հաղթանակ), լավագույն օպերատոր (Փոլ Սարոսսի, հաղթանակ), ժյուրիի հատուկ մրցանակ (հաղթնաակ) և «Ոսկե հասկ» լավագույն ֆիլմի համար, 
* 1999 – «Երիտասարդ դերասան» մրցանակ երկրորդ պլանի կնոջ լավագույն դերակատարման համար (Բրիգիդ Տիրնի),
* 1999 – ներկայացվել է «Արբանյակ» մրցանակի դրամայում տղամարդու լավագույն դերակատարման համար (Նիկ Նոլթի),
* 1999 – ներկայացվել է Նյու Յորքի կինոքննադատների խմբակի մրցանակի երկու անվանակարգում՝ լավագույն դերասան (Նիկ Նոլթի, հաղթանակ) և լավագույն ֆիլմ,
* 1999 – ներկայացվել է «Անկախ հոգի» մրցանակի վեց անվանակարգերում՝ լավագույն ֆիլմ, լավագույն ռեժիսոր (Փոլ Շրեդեր), տղամարդու լավագույն դերակատարում (Նիկ Նոլթի), երկրորդ պլանի տղամարդու լավագույն դերակատարում (Ջեյմս Քոբուրն), լավագույն սցենար (Փոլ Շրեդեր) և լավագույն օպերատորական աշխատանք (Փոլ Սարոսսի),
* 1999 – ներկայացվել է «Խլոտրուդիս» մրցանակի տղամարդու լավագույն դերակատարման համար (Նիկ Նոլթի),
* 1999 – ներկայացվել է «Ոսկե գլոբուս» մրցանակի դրամայում տղամարդու լավագույն դերակատարման համար (Նիկ Նոլթի),
* 1999 – ներկայացվել է «Օսկար» մրցանակի երկու անվանակարգերում՝ տղամարդու լավագույն դերակատարում(Նիկ Նոլթի), երկրորդ պլանի տղամարդու լավագույն դերակատարում (Ջեյմս Քոբուրն, հաղթանակ)։

## Ծանոթագրություններ

## Արտաքին հղումներ
*  
*  
*  

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1997 դրամա ֆիլմեր
Կատեգորիա:1997 ֆիլմեր
Կատեգորիա:Lionsgate ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան վեպերի էկրանավորումներ
Կատեգորիա:Ամերիկյան քրեական դրամա ֆիլմեր
Կատեգորիա:Ամերիկյան քրեական ֆիլմեր
Կատեգորիա:Ֆիլմեր ոստիկանների մասին
Կատեգորիա:Ֆիլմեր դիսֆունկցիոնալ ընտանիքների մասին
Կատեգորիա:Ֆիլմեր, որոնց գործողությունները տեղի են ունենում Նյու Հեմփշիրում
Կատեգորիա:Մոնրեալում նկարահանված ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ֆիլմեր հայր-որդի հարաբերությունների մասին
Կատեգորիա:Ֆիլմեր հարբեցողության մասին
Կատեգորիա:Ֆիլմեր հայր-դուստր հարաբերությունների մասին
Կատեգորիա:Ֆիլմեր եղբայրների մասին
No Time to Die (երգ)

**No Time to Die** (), ամերիկացի երգչուհի և երգերի հեղինակ Բիլլի Այլիշի երգը, որը թողարկվել է 2020 թվականի փետրվարի 14-ին։ Ջեյմս Բոնդի մասին սպասվող՝ «Մահանալու ժամանակը չէ» ֆիլմի գլխավոր սաունդթրեքն է, որը թողարկվել է Darkroom/Interscope Records լեյբլերում։ Երգը գրել են Բիլլի Այլիշը և նրա եղբայրը՝ Ֆինիս Օ'Քոնելը։

## Թողարկում և պրոմո
2020 թվականի հունվարին հայտարարվել է, որ Բիլլի Այլիշը հանդես է գալու որպես Ջեյմս Բոնդի մասին 25-րդ ֆիլմի սաունդթրեքի կատարող։ Այլիշը պատմության մեջ ամենաերիտասարդ երգչուհին է, որը 18 տարեկանում գրել և ձայնագրել է երգ Ջեյմս Բոնդի ֆիլմի համար։

Երգի մասին հայտարարելուց հետո, Այլիշն ասել է. «Դա մեծ պատիվ է»։ Նրա եղբայրն ավելացրել է, որ. «ինձ այնքան հաջողակ եմ զգում, որ նմանատիպ փոքր դեր եմ ունենալու այդպիսի լեգենդար ֆիլմաշարում»։

«No Time to Die» երգի ռեժիսոր Քերի Ֆուկունագան, իրեն անվանել է այդ դուետի երկրպագու, իսկ ֆիլմի պրոդյուսերներ Մայքլ Ջ. Ուիլսոնը և Բարբարա Բրոքոլին ասել են, որ երգն «անթերի է մշակված»։

## Չարթեր

## Հավաստագրումներ

## Թողարկման պատմություն

## Ծանոթագրություններ

Կատեգորիա:2020 երգեր
Կատեգորիա:2020 սինգլներ
Կատեգորիա:Irish Singles Chart գլխավորած սինգլներ
Կատեգորիա:UK Singles Chart գլխավորած սինգլներ
Կատեգորիա:Բիլլի Այլիշի գրած երգեր
Կատեգորիա:Բիլլի Այլիշի երգեր
Կատեգորիա:Երգեր այբբենական կարգով
Կատեգորիա:Ջեյմս Բոնդ
Կատեգորիա:Ֆինիս Օ'Քոնելի գրած երգեր
Կատեգորիա:Ֆինիս Օ'Քոնելի պրոդյուսերավորած երգեր
Դովգա

**Դովգա**, ադրբեջանական խոհանոցի ճաշատեսակ, իրենից ներկայացնում է կաթնաթթվային ապուր։ Դովգան կարելի է ուտել ինչպես տաք, այնպես էլ սառը վիճակում։

Դովգան համարվում է մածունի և խոտաբույսերի հիման վրա ստեղծված բուսական ապուր։

Դովգան մատուցվում է տոնական սեղաններին մսային ճաշատեսակների միջև, ինչն օգտակար է մարսողության համար։ Դովգայի համար հիմք են ծառայում թթվեցրած կաթնամթերքները, ինչպիսիք են մածունը, թանը և կեֆիրը։ Դովգան կարող է մատուցվել տաք, անմիջապես պատրաստելուց հետո կամ սառը։ Խորհուրդ չի տրվում սառեցնելուց հետո տաքացնել։
## Պատրաստման եղանակ
Եթե չկա մածուն, կարելի է օգտագործել կեֆիր, յոգուրտ կամ էլ երկուսի խառնուրդը։ Կանաչեղենը կարող է փոփոխվել ըստ ցանկության։ Ձվի ավելացումը օգնում է դովգան դարձնել կրեմային և կանխում է հեղուկի առանձնացումը։ Բաղդրատոմսի համար օգտագործվում է.
* 2 մեծ փունջ սպանախ, 
* 2 փունջ համեմ,  
* 1 մաղադանոս,  
* 1 մեծ փունջ սամիթ,  
* 5 կանաչ կոճզեզ,  
* մի բուռ անանուխի տերև,  
* մի բուռ բազիլիկայի տերև,  
* 2 լիտր խառը ֆերմենտացված կաթնային ըմպելիքներ` կեֆիր, յոգուրտ, շիճուկ կամ ուղղակի կեֆիր/յոգուրտ(կատարյալ խառնուրդը՝ 1 լիտր կեֆիր, 1/2 լիտր յոգուրտ կամ մածուն, 1/2 լիտր շիճուկ կամ ջուր), 
* 1 բաժակ եփած բրինձ,  
* 1 հարած ձու,  
* 1 բաժակ եփած ձիթապտուղ` ըստ պահանջի, 
* ծովի աղ՝ ըստ ճաշակի։

## Ծանոթագրություններ

## Արտաքին հղումներ
*Как приготовить Довга // pamadur.ru
*Довга // langet.ru
*Довга (первое блюдо)
*Блюда бакинской кухни — Довга

Կատեգորիա:Ադրբեջանական խոհանոց
Կատեգորիա:Ապուրներ
Սփոյլեր

**Սփոյլեր** ( «փչացնել»), ժամանակից շուտ հայտնած կարևոր սյուժետային տեղեկություն, որը քանդում է հեղինակի կողմից ստեղծած ինտրիգը, չի թողնում այն ինքնուրույն վերապրել, և, հետևաբար, զրկում է ընթերցողին/դիտորդին/խաղացողին սյուժեից հաճույքի մի մասից, ինչի արդյունքում նաև փչացնում է տպավորությունը։

Մի քանի ֆիլմեր սկսվում կամ ավարտվում են սփոյլերների անթույլատրելիության մասին նախազգուշացումով։ Օրինակ, «Սատանուհիներ» (1954) ֆիլմն ավարտվում է խնդրանքով. «Մի՛ նմանվեք սատանուհիներին։ Մի՛ զրկեք ձեր ընկերներին հաճույքից, որը կարող է հետաքրքրություն առաջացնել այս ֆիլմի նկատմամբ։ Մի՛ պատմեք նրանց այն, ինչ տեսել եք։ Շնորհակալություն ձեզ նրանց անունից»։

Առաջիններից մեկը, որը օգտագործել է այս տերմինը եղել է Դուգլաս Քենին իր «Սփոյլերներ» հոդվածում, որը հրատարակվել է 1971 թվականին «National Lampoon» ամսագրում։

## Իրավաբանական կողմ
Մի քանի ֆիլմերի ստեղծման ընթացքում նկարահանման մասնակիցների հետ սյուժեին վերաբերյալ տեղեկության չբացաձայման մասին համաձայնություն է կնքվում։ Հայտնի են դատաքննություններ այդ համաձայնությունների խախտման արդյունքում (այդպես, Սթիվեն Սփիլբերգը դատավիճել է դերասաններից մեկի հետ, որը նկարահանվել է նրա «Ինդիանա Ջոնսը և բյուրեղապակյա գանգերի թագավորությունը» ֆիլմում և պատմել մամուլին նրա ֆաբուլան)։

## Ծանոթագրություններ

## Արտաքին հղումներ
* «Spoilers Don’t Spoil Anything»
* Սպոյլերներ - Նյու Յորք Թայմս.

Կատեգորիա:Գաղտնիություն
Կատեգորիա:Գրականություն
Կատեգորիա:Ժամանց
Կատեգորիա:Կինեմատոգրաֆիա
Կատեգորիա:Տերմիններ
Էշթոն Իրվին

**Էշթոն Իրվին**, (, ), ավստրալիացի երգիչ և թմբկահար, ավստրալիական 5 Seconds Of Summer փոփ ռոք խմբի անդամ, կիթառահար Մայքլ Գորդոն Քլիֆորդի, բաս կիթառահար ու երգիչ Կալում Հուդի և երգիչ Լյուկ Հեմինգսի հետ միասին։ Նա սովորել է Ռիչմոնդի միջնակարգ դպրոցում, նախքան իր երաժշտական կարիերան սկսելը։ Նա 2012 թվականին թողարկել է «Out Of My Limit» դեբյուտային սինգլը։
[thumb|5 Seconds of Summer [The Metro Theatre-ում 2012 թվականի նոյեմբերի 25-ին]]

## Կյանք
Էշթոնը ծնվել է 1994 թվականի հունվարի 25-ին։ Նա մեծացել է քրոջ՝ Լորենի և եղբոր՝ Հարիի հետ։ Նրա մայրը՝ Աննան, բաժանվել է հորից։ Ավելի վաղ նա հարաբերություններ է ունեցել մոդել Բրայան Հոլիի հետ։

## Սկավառակագրություն
### Ստուդիական ալբոմներ
* *[[5 Seconds of Summer (ալբոմ)|5 Seconds of Summer]]* (2014)
* *[[Youngblood (ալբոմ, 5 Seconds of Summer)|Youngblood]]* (2018)

### Մինի ալբոմներ
* *Unplugged* (2011)
* *Somewhere New* (2012)
* *She Looks So Perfect EP* (2014)
* *Don't Stop EP*(2014)
* *Amnesia EP* (2014)

## Վիդեոգրություն
* «Out of My Limit»
* «Heartbreak Girl»
* «Try Hard»
* «Wherever You Are»
* «She Looks So Perfect»
* «Don't Stop»
* «Amnesia»

## Ծանոթագրություններ

## Արտաքին հղումներ
* Պաշտոնական կայք 
* 5 Seconds of Summer ՅուԹյուբ
* 5 Seconds of Summer Vevo
* Թվիթթերի պաշտոնական կայքը
* Ֆեյսբուքի պաշտոնական կայքը

Կատեգորիա:Թմբկահարներ
Կատեգորիա:Ապրող անձինք
Կատեգորիա:Ավստրալիացի երգիչներ
Կատեգորիա:Ավստրալիացի երաժիշտներ
Կատեգորիա:1994 ծնունդներ
Կատեգորիա:Հունվարի 25 ծնունդներ
Կատեգորիա:Փոփ երաժիշտներ
Դևիդ Ֆրանցոնի

**Դևիդ Հարոլդ Ֆրանցոնի** (, ), ամերիկացի սցենարիստ և ռեժիսոր։ Առավել հայտնի է որպես «Գլադիատոր» (2000) ֆիլմի սցենարի համահեղինակ և համապրոդյուսեր, որի համար ներկայացվել է «Օսկար» մրցանակի *[[Օսկար լավագույն օրիգինալ սցենարի համար|լավագույն սցենարի համար]]* և արժանացել նույն մրցանակի *[[Օսկար լավագույն ֆիլմի համար|լավագույն ֆիլմի համար]]*։ Նրա հեղինակած սցենարով նկարահանված հայտնի ֆիլմերից են նաև «Արթուր թագավոր» (, 2004), «Ամիստադ» (, 1997) և «Ցատկոտող Ջեք» (, 1986) կինոնկարները։

## Կարիերա
«Գլադիատոր» ֆիլմի համար Ֆրանցոնիի գրած սցենարը «սուր և սանդալ» ժանրի վերածնունդն էր, որում նա ներկայացրել է բնօրինակից խիստ տարբերվող կերպարներ և որպես հիմք ընդունել առկա պատմական և հնագիտական աղբյուրները։ Նա սցենարի վրա սկսել է աշխատել 1970-ական թվականներին՝ հռոմեական գլադիատորների մասին մի գրքի ընթերցումից հետո։

Ֆրանցոնին որոշել է «Ամիստադ» ֆիլմի համար չօգտագործել ֆիլմերի համար ստանդարտ պատմողական ձև և դա բացատրել է հետևյալ կերպ. «Այս տիպի ֆիլմերին բնորոշ հակումն է ունենալ աղքատ, շղթայված սևամորթ մարդ, որը գալիս է սպիտակամորթ տղայի ներկայությամբ, որն ունի բարի հոգի և պայքարում է բարի հավատով, որպեսզի ազատի սևամորթին»։ Հենց Ֆրանցոնին է Սթիվեն Սփիլբերգին համոզել դառնալ ֆիլմի ռեժիսոր։

Ֆրանցոնին պնդում է, որ «Արթուր թագավոր» ֆիլմի սցենարն «ավելի շատ ուղղված է պատմությանը, քան առասպելին», և կրկին հիմնվել է հնագիտական վկայությունների վրա՝ փորձելով կերպարին տալ ավելի իրատեսական մարդկային և քաղաքական մեկնաբանություն

## Ֆիլմագրություն

## Ծանոթագրություններ

## Գրականություն
* 
* 
* 
* 

## Արտաքին հղումներ
* 

Կատեգորիա:Ամերիկացի ռեժիսորներ
Կատեգորիա:Ամերիկացի սցենարիստներ
Ռեյ Դոլբի

**Ռեյ Միլթոն Դոլբի** (; ), ամերիկացի ճարտարագետ և գյուտարար։ Պատմության մեջ է մտել, որպես իր անունը կրող աղմուկի իջեցման համակարգի մշակող։ Dolby-ի պատկերանիշը ներկայացված է աշխարհում մի քանի տասնամյակի ընթացքում արտադրված միլիոնավոր կտոր ձայնագրող սարքավորումների և աուդիո ձայներիզների վրա։

16 տարեկանում նա սկսեց աշխատել Ampex-ում (մագնիսական ժապավենի ձայնագրման ռահվիրա), որտեղ նա գտնվում էր ճարտարագետների մի խմբում, որոնք 1956 թվականին նախագծեցին առաջին տեսամագնիտոֆոնը։ 1957 թվականին Սթենֆորդի համալսարանն ավարտելուց հետո նա ստացել է Մարշալի կրթաթոշակ՝ Քեմբրիջի համալսարանում ստաժավորման համար, որտեղ աշխատել է 6 տարի՝ զբաղվելով երկար ալիքի երկարությամբ ռենտգենյան ճառագայթներով և 1961 թվականին պաշտպանել է դոկտորի թեզ (Ph.D.) ֆիզիկայի գծով։ 1963-1965 թվականներին եղել է Հնդկաստանում ՄԱԿ-ի գիտական խորհրդատու։ 1965 թվականին հիմնադրել է Dolby Laboratories ֆիրման։

Հայտնի է, որպես NR Dolby-A/B/C/SR/S, Dolby HX, Dolby’s surround, Dolby 3D, Dolby Atmos հիմնադիր և Dolby HX Pro համահիմնադիր։

## Մրցանակներ
*1979 — Ամերիկյան կինոակադեմիայի մրցանակ Գիտատեխնիկական ձեռքբերունմերի համար (Կատեգորիա՝ Գիտական և ճարտարագիտական ձեռքբերումներ) — *հուշատախտակ*
*1983 — Առաջընթացի մեդալ (կինոյի և հեռուստատեսության ճարտարագետների ընկերություն)
*1988 — Էդվարդ Ռեյնի պատվո օղակ
*1989 — Ամերիկյան կինոակադեմիայի մրցանակ գիտատեխնիկական նվաճումների համար (Կատեգորիա՝ վաստակներ) — Օսկար
*1997 — ԱՄՆ տեխնոլոգիայի և նորարարության ազգային մեդալ
*2003 — Էմմի մրցանակ — կյանքի ձեռքբերումների մրցանակ
*2010 — Էդիսոնի մեդալ
*2012 — Բեռլինի կինոփառատոն — Berlinale Camera

## Ծանոթագրություններ

## Արտաքին հղումներ
* Remembering Ray Dolby

Կատեգորիա:1933 ծնունդներ
Կատեգորիա:20-րդ դարի ամերիկացի գործարարներ
Կատեգորիա:2013 մահեր
Կատեգորիա:«Գրեմմի» մրցանակի դափնեկիրներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկայի արվեստների և գիտությունների ակադեմիայի անդամներ
Կատեգորիա:Ամերիկացի գիտնականներ
Կատեգորիա:Ամերիկացի գյուտարարներ
Կատեգորիա:Ամերիկացի գործարարներ
Կատեգորիա:Ամերիկացի ճարտարագետներ
Կատեգորիա:Ամերիկացի միլիարդատերեր
Կատեգորիա:Ամերիկացի ֆիզիկոսներ
Կատեգորիա:Անձինք այբբենական կարգով
Կատեգորիա:Գիտնականներ այբբենական կարգով
Կատեգորիա:Լեյկոզից մահացածներ
Կատեգորիա:Հոլիվուդյան փառքի ծառուղի
Կատեգորիա:Հունվարի 18 ծնունդներ
Կատեգորիա:Սան Ֆրանցիսկո քաղաքում մահացածներ
Կատեգորիա:Սեպտեմբերի 12 մահեր
Կատեգորիա:Սթենֆորդի համալսարանի շրջանավարտներ
Կատեգորիա:Քաղցկեղից մահացածներ
Կատեգորիա:Քեմբրիջի համալսարանի շրջանավարտներ
Չառլզ Լ. Քեմփբել

**Չառլզ Լ. Քեմփբել** (, ), ամերիկացի հնչյունային օպերատոր, որը երեք անգամ «Օսկար» մրցանակի է արժանացել «Լավագույն ձայնային մոնտաժ» անվանակարգում։ Նա նաև եղել է Կինոարվեստի և գիտության ակադեմիայի (AMPAS) կառավարիչ 1984-1987 թվականներին։

## Կենսագրություն
Քեմփբելը ծնվել է Միչիգան նահանգի Դետրոյթ քաղաքում, սակայն իր ընտանիքի հետ Արևմուտք է տեղափոխվել, երբ դեռևս փոքր էր։ Նա ընդունվել է Հոլիվուդի մասնագիտական դպրոց և Լոս Անջելես քաղաքի քոլեջ՝ նախքան կսկսեր *[[Warner Bros.]]* ստուդիայի ֆիլմերի արտադրության մեջ իր գործունեությունը։

## Գործունեություն և մրցանակներ
Քեմփբելը երեք անգամ «Օսկար» մրցանակի է արժանացել «Լավագույն ձայնային մոնտաժ» անվանակարգում հետևյալ ֆիլմերի համար.

* 1989՝ *Who Framed Roger Rabbit* («Ով է դավել Ռոջեր ճագարին»),
* 1986՝ *Back to the Future* («Հետ դեպի ապագա»),
* 1983՝ *E.T. the Extra-Terrestrial* («Այլմոլորակայինը»)։
Նա «Լավագույն ձայնային մոնտաժ» անվանակարգում «Օսկարի» է առաջադրվել նաև 1990 թվականին «Կոմայի մեջ ընկածները» ֆիլմի համար։

2001 թվականին Քեմփբելը «Կինոարվեստի ձայնային մոնտաժողների» (*Motion Picture Sound Editors*) կողմից ստացել է «Գործունեության մեջ նվաճումների համար» մրցանակ։ 2014 թվականի փետրվարի 16-ին Սթիվեն Սփիլբերգը պարգևատրել է Քեմփբելին «Կինոարվեստի ձայնային մոնտաժողների» 61-րդ մրցանակաբաշխության ժամանակ։

## Ծանոթագրություններ

## Արտաքին հղումներ
* 

Կատեգորիա:Օսկարակիրներ
Կատեգորիա:BAFTA մրցանակի դափնեկիրներ
Կատեգորիա:Դետրոյթ քաղաքում ծնվածներ
Կատեգորիա:Ամերիկացի դերասաններ
Կատեգորիա:Ամերիկացի հնչյունային օպերատորներ
Լյուկ Քոմբս

**Լյուկ Ալբերտ Քոմբս** (,), ամերիկացի քանթրի երգիչ և երգերի հեղինակ։ Քոմբսը թողարկել է երկու ալբոմ Columbia Nashville լեյբլում, յոթ սինգլներ, որոնք առաջին հորիզոնական են զբաղեցրել Billboard Country Airplay հիթ-շքերթում՝ «Hurricane», «When It Rains It Pours», «One Number Away», «She Got the Best of Me», «Beautiful Crazy», «Beer Never Broke My Heart», և «Even Though I'm Leaving»։

## Վաղ տարիներ
Քոմբսը ծնվել է Հյուսիսային Կարոլինայի Շառլոթ քաղաքում և ութ տարեկանում տեղափոխվել Աշվիլ։ Նա մանուկ հասակից հանդես էր գալիս որպես վոկալիստ։ A. C. Reynolds ավագ դպրոցը հաճախելուց, Քոմբսը ֆուտբոլ էր խաղում և հանդես գալիս տարբեր վոկալային խմբերում, ներառյալ սոլո ելույթները Քարնեգի հոլում։ Հետո, նա սկսել է հաճախել Appalachian State համալսարանը, որտեղ կատարել է իր առաջին քանթրի երաժշտությունը Parthenon կաֆեում։ Ավարտական դասարանում նրան մի ամսից քիչ էր մնացել, և նա թողել է ուսումը, քանթրի երաժշտի կարիերան շարունակելու համար։ Հետո նա տեղափոխվել է Թենեսի նահանգի Նեշվիլ քաղաք, քանթրի կարիերան շարունակելու համար։

## Երաժշտություն
Քոմբսը թողարկել է իր առաջին մինի ալբոմը՝ «The Way She Rides»-ը, 2014 թվականի փետրվարին։ Նույն թվականին նա թողարկել է իր երկրորդ մինի ալբոմը՝ «Can I Get an Outlaw»-ը։ 2015 թվականին Քոմբսի առաջին սինգլը՝ «Hurricane»-ը, վաճառվել է 15,000 օրինակ առաջին շաբաթվա ընթացքում, և դեբյուտել Billboard Hot Country Songs հիթ-շքերթի 46-րդ հորիզոնականում։ 2015 թվականի նոյեմբերին Քոմբսը թողարկել է իր երրորդ մինի ալբոմը՝ «This One's for You»-ն։ 2016 թվականին Քոմբսն անվանվել է Նեշվիլի ամենահայտնի «Դիտելու համար արտիստներից» մեկը։

Քոմբսը պայմանագիր է կնքել Sony Music Nashville-ի հետ և «This One's for You»-ից դեբյուտային սինգլը՝ «Hurricane»-ը, վերաթողարկվել է Columbia Nashville-ի վրա։ 2017 թվականի մայիսի 15-ին «Hurricane»-ն առաջին հորիզոնական է զբաղեցրել Billboard Թոփ քանթրի ալբոմներ հիթ-շքերթում, մնալով այս հորիզոնականում երկու շաբաթ շարունակ։

Նրա երկրորդ ալբոմը՝ «What You See Is What You Get»-ը, թողարկվել է 2019 թվականի նոյեմբերի 9-ին։

## Անձնական կյանք
2016 թվականին, Քոմբսը սկսել է հանդիպել Նիկոլ Հոքինգի հետ, և նրանք նշանադրվել են 2018 թվականի նոյեմբերին։

## Շրջագայություններ
;Հեդլայն
*Don't Tempt Me with a Good Time Tour (2017–2018)
*Beer Never Broke My Heart Tour (2019)
*What You See Is What You Get Tour (2020)

;Աջակցող
*Here On Earth Tour (2020)

## Սկավառակագրություն
### Ստուդիական ալբոմներ

### Մինի ալբոմներ

### Սինգլներ

#### Որպես աջակցող արտիստ

### Այլ երգեր

### Տեսահոլովակներ

## Մրցանակներ և պարգևներ

## Ծանոթագրություններ

## Արտաքին հղումներ
* 
* Luke Combs. allmusic.com
* Luke Combs - Hurricane

Կատեգորիա:1990 ծնունդներ
Կատեգորիա:21-րդ դարի ամերիկացի երգիչներ
Կատեգորիա:Ամերիկացի երաժիշտներ
Կատեգորիա:Ամերիկացի երգահաններ
Կատեգորիա:Ամերիկացի երգիչներ
Կատեգորիա:Ամերիկացի կոմպոզիտորներ
Կատեգորիա:Ապրող անձինք
Կատեգորիա:Երաժիշտներ այբբենական կարգով
Կատեգորիա:Մարտի 2 ծնունդներ
Կատեգորիա:Քանթրի երաժշտություն
Էռնեստ Փալմեր

**Էռնեստ Փալմեր** (, դեկտեմբերի 6, 1885 թվական, Կանզաս Սիթի, Միսսուրի - փետրվարի 22, 1978 թվական, , Կալիֆոռնիա), հոլիվուդյան կինոօպերատոր, նկարահանված ավելի քան 160 կինոնկարում։

1941 թվականին Փալմերը հաղթել է Ամերիկական կինոակադեմիայի մրցանակը` լավագույն օպերատորական աշխատանքի համար «Արյուն և ավազ» ֆիլմում։ Ինչպես նաև նա անվանակագրվել է 1930 թվականին «Փողոցային հրեշտակ» և «Չորս սատանաներ» կինոնկարների համար։

## Ընտրված ֆիլմագրություն
* Մի օր յուրաքանչյուր մարդու մեջ / Once to Every Man (1918)
* Հրաշք մարդը / The Miracle Man (1919)
* Սիրո բանտարկյալները/ Prisoners of Love (1921)
* Կարմիր թեժ ռոմանտիկա / Red Hot Romance (1922)
* Յոթերորդ երկինք / Seventh Heaven (1927)
* Փողոցային հրեշտակ / Street Angel (1928)
* Պատկերացրեք (1930)
* Կանայք ամբողջ աշխարհում / Women Everywhere (1930)
* Վեց գլանաձև սեր / Six Cylinder Love (1931)
*Կավալկադա / Cavalcade (1933)
* Ճանապարհը դեպի արևելք / Way Down East (1935)
* Երկու դրոշների տակ / Under Two Flags (1936)
* Ստրուկների նավը / Slave Ship (1937)
* Չորս տղամարդ և օգնական / Four Men and a Prayer (1938)
* Թռիչք հիսունհինգ / Flying Fifty-Five (1939)
* Գիշերային լուրեր / News Is Made at Night (1939)
* Բելլ Սթարր / Belle Starr (1941)
* Իմ ընկերուհի Սելը / My Gal Sal (1942)
* Գարունը ժայռոտ լեռներում / Springtime in the Rockies (1942)
* Քաղցր Ռոզի Օ՛Գրեյդի / Sweet Rosie O’Grady (1943)
* Դոլլի քույրերը / The Dolly Sisters (1945)

## Ծանոթագրություններ

## Արտաքին հղումներ

Կատեգորիա:Դեկտեմբերի 6 ծնունդներ
Կատեգորիա:1885 ծնունդներ
Կատեգորիա:Փետրվարի 22 մահեր
Կատեգորիա:1978 մահեր
Կատեգորիա:Անձինք այբբենական կարգով
Կատեգորիա:Ամերիկացի կինոօպերատորներ
Կատեգորիա:Օսկարակիրներ
ՄԱԿ-ի Անվտանգության խորհրդի բանաձևերի ցանկ (401-500)

Ստորև ներկայացված է **ՄԱԿ-ի Անվտանգության Խորհրդի 401-ից մինչև 500 բանաձևերի ցանկը**, որոնք ընդունվել են ՄԱԿ-ի Անվտանգության Խորհրդի կողմից 1976 թվականի դեկտեմբերի 14-ից մինչև 1980 թվականի հունվարի 28-ը։

## Ծանոթագրություններ

Կատեգորիա:ՄԱԿ-ի Անվտանգության խորհրդի բանաձևերի ցանկեր
Փառք (ֆիլմ, 1980)

**«Փառք»** (), երաժշտական դրամա, գրված 1980 թվականին Ալան Փարքերի կողմից։ Ֆիլմը ստացել է Օսկարի երկու մրցանակ։ Այն նկարահանվել է 2009 թվականին և թողարկվել դեկտեմբերի 10-ին։

## Սյուժե
Սյուժեի հիմքում ընկած են այն դեպքերը, որոնք տեղի են ունեցել Նյու Յորքի կատարողական արվեստների դպրոցում, որտեղ տաղանդավոր պատանիները սովորում են փառքի տանող ճանապարհը։ Գլխավոր հերոսները սկսնակ երգչուհի Կոկո Էռնանդեսն է, ապագա դերասաններ Մոնտգոմերի Մակնեյլը և Ռալֆ Գարսին են, երաժիշտ Բրունո Մարտելլին է։

## Դերերում

## Մրցանակներ և անվանակարգեր
### Մրցանակներ
* **[[1981]]  [[Օսկար|«Օսկար»]]-ի մրցանակ**
**Լավագույն օրիգինալ երգ, Մայքլ Գոռ
** Լավագույն երգ («Fame»), Մայքլ Գոռ (երաժշտություն), Դին Պիչվորդ (տեքստը)
* **[[1981]] [[Ոսկե գլոբուս]] մրցանակ**
** Լավագույն երգ («Fame»), Մայքլ Գոռ (երաժշտություն), Դին Պիչվորդ (տեքստը)

### Անվանակարգեր
* **[[1981]]  [[Օսկար|«Օսկար»]]-ի մրցանակ**
** Լավագույն մոնտաժ
** Լավագույն երգ («Out Here on My Own»), Մայքլ Գոռ (երաժշտություն), Լեսլի Գոռ (տեքստը)
** Լավագույն օրիգինալ սցենար, Կրիստոֆեր Գոռ
** Լավագույն ձայն
* **[[1981]] [[BAFTA]] մրցանակ**
** Լավագույն ռեժիսուրա, Ալան Փարկեր
** Լավագույն մոնտաժ
* **[[1981]] «Ցեզար» մրցանակ**
** Լավագույն օտարերկրյա պատկեր, Ալան Փարկեր 
* **[[1981]]  [[Ոսկե գլոբուս]] մրցանակ**
** Լավագույն երաժշտական ֆիլմ
** Լավագույն կանացի դեր երաժշտական ֆիլմում, Այրին Կառա 
** Լավագույն բնօրինակ սաունդթրեքը, Մայքլ Գոռ

## Տես նաև
*Փառք (ֆիլմ, 2009)

## Ծանոթագրություններ

## Արտաքին հղումներ
* 
* [Գրախոսները ֆիլմի մասին](http://www.mrqe.com/lookup?^Fame+(1980))
* Ֆիլմի մասին կարճ բնութագիր Allmovie.com-ում 

Կատեգորիա:1980 դրամա ֆիլմեր
Կատեգորիա:1980 ֆիլմեր
Կատեգորիա:1980-ականների ամերիկյան ֆիլմեր
Կատեգորիա:1980-ականների անգլերեն ֆիլմեր
Կատեգորիա:BAFTA մրցանակի դափնեկիր ֆիլմեր
Կատեգորիա:Paramount Pictures ֆիլմեր
Կատեգորիա:United Artists ֆիլմեր
Կատեգորիա:ԱՄՆ-ի ֆիլմերի ազգային գրանցամատյանի ֆիլմեր
Կատեգորիա:Ամերիկյան ԼԳԲՏ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան երաժշտական ֆիլմեր
Կատեգորիա:Իսպաներեն ֆիլմեր
Կատեգորիա:Ֆիլմեր այբբենական կարգով
Կատեգորիա:Ֆիլմեր, որոնց գործողությունները տեղի են ունենում Նյու Յորքում
Կատեգորիա:Ֆրանսերեն ֆիլմեր
Կատեգորիա:Ֆիլմեր, որոնց գործողությունները տեղի են ունենում 1980-ականներին
Կատեգորիա:MGM ֆիլմեր
Կատեգորիա:Ֆիլմեր, որոնց գործողությունները տեղի են ունենում 1970-ականներին
Էրկին Գադիրլի

**Էրկին Գադիրլի** (, ), ադրբեջանցի հասարակական և քաղաքական գործիչ, Ադրբեջանական Հանրապետության Ազգային Ժողովի 6-րդ գումարման պատգամավոր ընդդիմադիր ազատական Հանրապետական այլընտրանք կուսակցությունից։

## Կենսագրություն
Ծնվել է նվել է 1972 թվականի մայիսի 13-ին Գանձակում, Ադրբեջանական ԽՍՀ։ 1994-2006 թվականներին դասախոսել է Բաքվի պետական համալսարանի իրավունքի և միջազգային հարաբերությունների ֆակուլտետում։ Տարբեր ժամանակահատվածներում աշխատել է զանազան միջազգային կազմակերպություններում, ինչպիսիք են Կարմիր խաչը, Կարմիր կիսալուսինը, ՄԱԿ-ը, Եվրոպայի Խորհուրդը, ԵԱՀԿ-ն, ինչպես նաև մասնակցել է տարբեր ազգային և միջազգային նախագծերի և աշխատանքային խմբերի։

1998 թվականին եղել է Հռոմում միջազգային քրեական դատարանի հիմնադրման կապակցությամբ ՄԱԿ-ի դիվանագիտական ժողովի ադրբեջանական պատվիրակության անդամ։ Գերմանիայում հրատարակած Միջազգային քրեական դատարանի Հռոմի ստատուտի  1998 մեկնաբանության հեղինակ է։ 2008 թվականի դեկտմեբերի 25-ին հիմնադրված Հանրապետական այլընտրանք կուսակցության համահիմնադիրներից է։

## Տես նաև
* Ադրբեջանական Հանրապետության Ազգային Ժողովի 6-րդ գումարման պատգամավորների ցանկ

## Ծանոթագրություններ

Կատեգորիա:Ադրբեջանի Ազգային ժողովի 6-րդ գումարման պատգամավորներ
Կատեգորիա:Հանրապետական այլընտրանք կուսակցության անդամներ
Գեյդար

**Գեյդար** (, առաջացել է «գեյ» և «ռադար» բառերի միացությունից), մի շարք արտաքին նշանների կամ ներքին զգացողությունների օգնությամբ մարդկանց միասեռականությունը որոշելու ունակություն։ 2000-ական թվականներին այս արտահայտությունը պաշտոնապես առաջին անգամ ներառվեց Օքսֆորդի անգլերեն բառարանում։

Սեռական կողմնորոշման այդպիսի բացահայտումները սովորաբար կատարվում են՝ հիմնվելով առաջին տպավորության, ներքին ձայնի, կանացիության և առնականության որոշակի կարծրատիպային նշանների վրա։ Այս արտահայտությունը լայն տարածում է գտել սկզբնական շրջանում  արևմտյան ժամանակակից մշակույթում, այնուհետև՝ մեծ մասամբ անգլալեզու արևմտյան գրականության և կինոարտադրության ոլորտներում։ 20-րդ դարից դարձել է գիտական ուսումնասիրության օբյեկտ այնպիսի գիտական ոլորտներում, ինչպիսիք են սեքսոլոգիան, մարդաբանությունը, հասարակագիտություն և այլք։ Այս ուղղությամբ գիտնականների եզրահանգումներն ու գիտական փորձերը հանգեցրեցին բավականին հակասական արդյունքների։

## Տես նաև
* Կենսաչափություն

## Գրականություն
* Gaydar by Donald F. Reuter (ISBN 978-0-609-61102-9)

## Ծանոթագրություններ

## Արտաքին հղումներ
* Гейдар действительно существует, подтвердили голландские ученые․
* Gaydar — это медицинский факт․ 

Կատեգորիա:Ընկալում
Կատեգորիա:ԼԳԲՏ սլենգ
Կատեգորիա:Սեռական կողմնորոշում և հասարակություն
Կերալայի օրենսդիր ժողով

**Կերալայի օրենսդիր ժողով** (), Հնդկաստանի Կերալա նահանգի երկպալատ օրենսդիր ժողով։ Կերալայի օրենսդիր ժողովն այժմ ունի 140 ընտրված անդամ։ Կերալայի օրենսդիր ժողովը անդիպում է Կերալա նահանգի Վիդհան Բհավանում։

Կերալայի օրենսդիր ժողովի անդամներն ընտրվում են նահանգի մեծահասակ բնակիչների կողմից փակ քվեարկությամբ։ Յուրաքանչյուր ընտրատարածք ընտրում է օրենսդիր ժողովի մեկ անդամ։ Ժողովն ընտրվում է հարաբերական մեծամասնության համակարգի կամ պարզ բազմության համակարգի օգտագործմամբ։ Ընտրություններն անցկացվում են Հնդկաստանի կենտրոնական ընտրական հանձնաժողովի կողմից։

## Տես նաև
* Կերալայի օրենսդիր ժողովի խոսնակների ցանկ
* Կերալայի օրենսդիր ժողովի խոսնակի տեղակալների ցանկ
* Կերալայի գլխավոր նախարարների ցանկ
* Կերալայի գլխավոր նախարարի տեղակալների ցանկ
* Հնդկաստանի խորհրդարան

## Ծանոթագրություններ

## Արտաքին հղումներ
* Kerala Lok Sabha Election 2019 Results Website 
* niyamasabha.org
* Kerala Assembly Election 2016 Website 
* Election Database
* klaproceedings.niyamasabha.org

## Աղբյուրներ
* Legislators up to 2006
* http://klaproceedings.niyamasabha.org

Կատեգորիա:Կերալայի օրենսդիր ժողով
Կատեգորիա:Հնդկաստանի նահանգների ստորին պալատներ
Կատեգորիա:Ազգային ստորին պալատներ
Կատեգորիա:Հնդկաստանի քաղաքականություն
Կատեգորիա:Հնդկաստանի կառավարություն
Կատեգորիա:1937 հիմնադրումներ
Ավստրալիական ագռավ (տեսակ)

**Ավստրալիական ագռավ** () ագռավների ընտանիքի թռչուն։

## Բնութագիր
Ավստրալիական ագռավի մասին առաջին նկարագրությունը տվել է Նապոլեոն Բոնապարտը 1850 թվականին։

Ավստրալիական ագռավի չափը եվրոպական սև ագռավի չափի է (50-55 սմ երկարությամբ), միայն ավստրալիական ագռավի կտուցը ավելի մեծ է, իսկ ոտքերը՝ մի փոքր ավելի երկար։ Աչքի ծիածանաթաղանթը սպիտակ գույն է, ինչը բնորոշ է սեռի բոլոր ներկայացուցիչներին, այնուամենայնիվ, ավստրալիական ագռավը հեշտությամբ տարբերվում է մյուս տեսակների մեծ մասից (բացառությամբ Բենետի ագռավ) նրա գլխի և պարանոցի հիմքում գտնվող իր վառ սպիտակ փետուրով (հատկապես նկատելի է ուժեղ քամիների ժամանակ, երբ փետուրի մի մասը մի փոքր բարձրանում է)։ Վայրէջք կատարելուց հետո թևեր թռցնելու սովորություն ունի։

## Տարածման շրջան
Այս թռչունը ապրում է Հյուսիսային Ավստրալիայի արևադարձային մասում և տարածվում է շատ հարավ մինչև Բրիսբեն քաղաք, որը գտնվում է արևելյան ափին։ Ավստրալիական ագռավները լավ են հարմարվել քաղաքային կյանքին։

Ավստրալիական ագռավը Ավստրալիայի հյուսիսում հայտնաբերված ագռավների ընտանիքի միակ թռչունն է։

Ավստրալիայի ագռավը Ավստրալիայի հյուսիսում հայտնաբերված կորվի ընտանիքում միակ թռչունն է։

Ավստրալիական ագռավը ավելի զգույշ է, քան նրանք, ովքեր ապրում են ավելի հարավում։ Երբ նա ինչ-որ մեկին տեսնում է զենքով, արագորեն թռչում է և աննկատելիորեն անհետանում։

## Սնունդ
Ինչպես ցանկացած այլ ագռավ, ավստրալիական ագռավը ամենակեր է։ Նրանց հիմնական սնունդն է ձուկը, լեշերը, թռչունների և կոկորդիլոսների ձուն, մարդկանց սննդային մնացորդները, մրգերը և անողնաշարավորները։ Նա հեշտությամբ հարմարվում է և խելացի է, ինչպես իր ցեղակից թռչունները Հյուսիսային Ամերիկայից, Եվրոպայից, Աֆրիկայից և Ասիայից։ Ավստրալիական ագռավը սովորեց սպանել և ուտել թունավոր դոդոշը։ Եվ նաև ագռավը  փախցնում է մակաբույծներ ավստրալիական բանտենգի մաշկից (այս սիմբիոզը զարգացել է ավելի քան 150 տարի)։

## Բնադրում
Ավստրալիական ագռավները բույնը կառուցում են բարձր ծառերի մեծ ճյուղերի վրա և բնում դնում են 2-ից 4 ձու։

## Ձայն
աջից|մինի|250x250փքս
Ավստրալիական ագռավի ճիչն ամբողջովին տարբերվում է ավստրալիական ագռավի այլ տեսակի (Corvus coronoides) աղաղակից։ Քթի ձայնը «ուկ-ուկ-ուկ» կամ նման մի բան է, որը նման է «օկ-oկ-oկ-oկ»։

## Պատկերասրահ

Պատկեր:Corvus orru (35323952146).jpg
Պատկեր:Corvus orru (35363407705).jpg
Պատկեր:Corvus orru (35324169556).jpg
Պատկեր:Corvus orru map.jpg|Տարածման արեալ
Պատկեր:Corvus orru.jpg
Պատկեր:Corvus orru cecilae 2.jpg
Պատկեր:Corvus orru (AM LB8115-2).jpg
Պատկեր:Australian Crow (Corvus orru) (9952569525).jpg
Պատկեր:Corvus orru (AM LB8149-2).jpg
Պատկեր:Torresian crow 7th Brigade Park Chermside P1110296.jpg


## Ծանոթագրություններ

## Գրականություն
* Bonaparte, C.L. (1850). Conspectus Generum Avium. Tom. I. Lugduni, Batavorum։ E.J. Brill
* Mathews, G.M. (1912). A Reference-List to the Birds of Australia. Novit. Zool
* Cliff Goddard (1992). Pitjantjatjara/Yankunytjatjara To English Dictionary (2 ed.). Alice Springs, Northern Territory։ Institute for Aboriginal Development. pp.&nbsp;26. ISBN 0-949659-64-9

Կատեգորիա:Ագռավներ
Էդմունդ Հոլ Նորթ

**Էդմունդ Հոլ Նորթ** (), ամերիկացի սցենարիստ, որը 1970 թվականին «Պատտոն» ֆիլմի համար «Լավագույն օրիգինալ սցենար» անվանակարգում ստացած Օսկարը կիսել է Ֆրենսիս Ֆորդ Կոպպոլայի հետ։

Նորթը սցենարը գրել է 1951 թվականին՝ «Օրը, երբ Երկիրը կանգ առավ» գիտաֆանտաստիկ ֆիլմի համար և ստեղծել «Կլաաթու բարադա նիկտո» ֆիլմից հայտնի տողը։

Նա Բոբի Նորթի և Ստելա Մաուրիի որդին էր, որը ելույթ էր ունենում վոդևիլում և Զիեգֆելդի խելագարությունը ներկայացումում։ Նորթը սկսել է պիեսներ գրել, երբ հաճախում էր Ինդիանայի Քուլվերի ռազմական ակադեմիա և Սթենֆորդի համալսարան։ Որպես Երկրորդ համաշխարհային պատերազմի ժամանակ ԱՄՆ բանակի ազդանշանային կորպուսի մայոր պատրաստել է ուսումնական և կրթական ֆիլմեր։

Նորթը Ամերիկայի Սցենարիստների գիլդիայի էկրանային մասնաճյուղի նախագահն էր, որտեղ ծառայել է ավելի քան 40 հանձնաժողովների, այդ թվում` պայմանագրային գործարքների հանձնաժողովի։

Նորթը և իր կինը՝ Քոլեթը ունեին երկու դուստր։ Նա ապրում էր Լոս Անջելեսի Բրենթվուդ քաղաքում, մահացել է 79 տարեկանում։

## Ֆիլմեր

* Մեկ սիրո գիշեր (1934)
* Ես դեռ կենդանի եմ (1940)
* Անպատիվ օրիորդը (1947)
* Կոլորադո երկրամաս (1949)
* Շեփորահարը (1950)
* Միայն քաջերը (1950)
* Օրը, երբ Երկիրը կանգ առավ (1951)
* Քանդիր (1954)
* Հեռավոր հորիզոններ (1955)
* Հպարտ անձինք (1956)
* Օրիորդը թռիչքի է պատրաստվում (1958) 
* Կովբոյ (1958) 
* Խորտակիր Բիսմարկին (1960)
* Անիծիր անպաշտպանին (1962) 
* Պատտոն (1970)
* Ասուպներ (1979)
* Օրը, երբ Երկիրը կանգ առավ  (2008)

## Ծանոթագրություններ

## Արտաքին հղումներ
* NY Times Obituary
*  Site officiel

Կատեգորիա:Օսկարակիրներ
Կատեգորիա:Օսկար կինոմրցանակ
Կատեգորիա:Սթենֆորդի համալսարանի շրջանավարտներ
Կատեգորիա:Ամերիկացի սցենարիստներ
Կատեգորիա:20-րդ դարի ամերիկացի տղամարդ գրողներ
Հեքիաթ Մալչիշ-Կիբալչիշի մասին

**Հեքիաթ Մալչիշ-Կիբալչիշի մասին** (), խորհրդային նկարված մուլտիպլիկացիոն ֆիլմ, որը նկարահանվել է 1985 թվականին։ Արկադի Գայդարի կողմից գրված նույնանուն հեքիաթի հիման վրա հերոսական և ռոմանտիկ մուլտֆիլմն ստեղծել է ռեժիսոր Ալեքսանդրա Սնեժկո-Բլոցկայան։ Վերնագրում նշված է. «Այս ֆիլմը նվիրված է լենինյան փառահեղ կոմերիտմիությանը»։

## Սյուժե
Մուլտֆիլմը նկարահանվել է ըստ Ա. Գայդարի «Հեքիաթ ռազմական գաղտնիքի, Մալչիշ-Կիբալչիշի և նրա հաստատուն խոսքի մասին» ստեղծագործության։ Սյուժեի կենտրոնում արտասահմանյան զորքերի ներխուժման դիմադրության կազմակերպիչ Մալչիշ-Կիբալչիշի պահվածքն է և դավաճան Մալչիշ-Պլոխիշի պահվածքը։

## Նկարահանող խումբ
* Սցենարի հեղինակ` Լիա Սոլյանսկայա
* Ռեժիսոր` Ալեքսանդրա Սնեժկո-Բլոցկայա
* Կոմպոզիտոր` Միխայիլ Ռաուխվերգեր
* Երգերի տեքստի հեղիանկ` Յակով Ակիմ
* Բեմադրող նկարիչներ` Մարիա Ռուդաչենկո, Բորիս Կորնեև
* Օպերատոր` Եկատերինա Րիզո
* Հնչյունային օպերատոր` Բորիս Ֆիլչիկով
* Ռեժիսորի օգնականներ` Ն. Օռլով, Նինա Մայորովա
* Նկարիչ մուլտիպլիկատորներ` Վյաչեսլավ Կոտյոնոչկին, Վլադիմիր Պեկար, Վլադիմիր Պոպով, Ելիզավետա Կոմովա, Տատյանա Ֆյոդորովա, Կոնստանտին Չիկին, Վիկտոր Լիխաչյով, Վլադիմիր Կրումին, Վադիմ Դոլգիխ, Բորիս Բուտակով

## Դերերը հնչյունավորել են
* Վալենտինա Սպերանտովա` *Մալչիշ-Կիբալչիշ*
* Միխայիլ Նազվանով
* Վիկտոր Խոխրյակով
* Գեորգի Վիցին` *Պապիկ, Բուրժուին*
* Ալեքսանդր Կոնսովսկի` *Սուրհանդակ*
* Կոնստանտին Ուստյուգով
* Լեոնիդ Պիրոգով

## Վերաթողարկում
Ռուսաստանում 1990-ականներին VHS ձևաչափով «Սոյուզ Վիդեո» ընկերության կողմից թողարկվել է Սոյուզմուլտֆիլմ ստուդիայի մուլտֆիլմերի հավաքածուում։ 2000-ականներին նորից VHS ձևաչափով նույն ստուդիայի կողմից թողարկվել է «Страна Пионерия» հավաքածուի մեջ, հետևյալ մուլտֆիլմերի հետ` «Կարմիր փողկապների արկածները», «Պիոների ջութակը», «Օռլյոնոկ», «Երգ երիտասարդ թմբկահարի մասին» և Ավրորա։

## Մուլտֆիմի մասին

## Ծանոթագրություններ

## Արտաքին հղումներ
* 

Կատեգորիա:1958 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ալեքսանդրա Սնեժկո-Բլոցկայայի մուլտֆիլմեր
Կրքի ձուկ

**Կրքի ձուկ** (), 1992 թվականին նկարահանված ամերիկյան գեղարվեստական ֆիլմ, որի գլխավոր դերերում են Մերի ՄակԴոնելը և Էլֆրի Վուդարդը։ 1992 թվականի դեկտեմբերի 9-ին ֆիլմն ի սկզբանե թողարկվել է սահմանափակ վարձույթով, որպեսզի հավակնի «Օսկար» մրցանակի առաջադրմանը։ 1993 թվականի փետրվարին առաջադրումից հետո այն ընդլայնել է վարձույթը և հավաքել է գրեթե 5 մլն դոլլար։

## Սյուժե
Պատմության կենտրոնում է գտնվում սերիալների նախկին աստղ Մեյ-Էլիս Կալհեյնը, ով ավտովթարի է ենթարկվել և այժմ կաթվածահար է։ Նա վերադառնում է իր հին և դատարկ տունը, որը գտնվում է Լուիզիանա նահանգում, որտեղ նա խմում է, վիրավորում բոլորին, ով ցանկանում է օգնել իրեն և իր հանդեպ խղճահարություն է առաջացնում։ Նրա կյանքը փոխվում է, երբ նրան խնամելու է գալիս Շանտելը, մի բուժքույր, ով իր կյանքում շատ խնդիրներ ունի։ Նրանց մեջ հոգևոր կապ և ընկերություն է առաջանում, և նրանց կյանքը սկսում է փոխվել։

## Դերերում
* Մերի ՄակԴոնել` Մեյ-Էլիս Կալհեյն
* Էլֆրի Վուդարդ` Շանտել
* Դեյվիդ Ստրետեիրն` Րեննի
* Անջելա Բասսետտ` Րոնդա

## Մրցանակներ և անվանակարգեր

## Ծանոթագրություններ

## Արտաքին հղումներ
*  
*  
* 

Կատեգորիա:1990-ականների ամերիկյան ֆիլմեր
Կատեգորիա:1990-ականների անգլերեն ֆիլմեր
Կատեգորիա:1992 ֆիլմեր
Կատեգորիա:Ամերիկյան անկախ ֆիլմեր
Կատեգորիա:Ամերիկյան դրամա ֆիլմեր
Կատեգորիա:Ամերիկյան կատակերգական դրամա ֆիլմեր
Կատեգորիա:Ֆիլմեր դերասանների մասին
Կատեգորիա:Ֆիլմեր հաշմանդամության մասին
Կատեգորիա:Ֆիլմեր, որոնց գործողությունները տեղի են ունենում Լուիզիանայում
Կատեգորիա:Լուիզիանայում նկարահանված ֆիլմեր
Կատեգորիա:Ֆիլմեր հարբեցողության մասին
Իսլամ Ռզաև

**Իսլամ Թափտիղ օկլղ Ռզաև** (, ), խանենդե, Ադրբեջանի ժողովրդական արտիստ։

## Կենսագրություն
Իսլամ Ռզաևը ծնվել է 1934 թվականի նոյեմբերի 11-ին, Ադրբեջանի Ֆիզուլիի շրջանի Սարդարլի գյուղում։ Նա Ղարաբաղյան մուղամի դպրոցի ներկայացուցիչներից էր։
Երաժշտական կրթությունը ստացել է Բաքվում՝ Ադրբեջանի երաժշտական պետական դպրոցում։ Նա սովորել է այս դպրոցում 1951-1956 թվականներին։

Նա սովորել է մուղամի դասերը Սեիդ Շուշինսկու դասարանում։ Զուլֆի Ադիգյոզալովը և Հաղիղաթ Ռզաևան նույնպես նրա ուսուցիչներն էին։ Այնուհետև նա ուսումը շարունակել է Ադրբեջանի մշակույթի և արվեստի պետական համալսարանում։ Այդ ժամանակվանից նա սկսել է իր կարիերան որպես Ադրբեջանի պետական ֆիլհարմոնիայի մենակատար։ Նա նաև ավարտել է Բաքվի Ասաֆ Զեյնալլու անվան երաժշտական տեխնիկումը։

Իսլամ Ռզաևի երգացանկում հատուկ տեղ են զբաղեցնում «Մահուր-հինդի», «Ռաստ», «Ջահարգյահ», «Ղարաբաղի շիքյաստա», «Շուռ» և այլ մուղամներ։ Բացի ժողովրդական երգերից և մուղամներից, Իսլամ Ռզաևը կատարել է շատ կոմպոզիտորական երգեր։ Հյուրախաղերով հանդես է եկել Կոլումբիայի, Պերույի, Կուբայի, Ճապոնիայի, Հնդկաստանի, Նեպալի և այլ երկրների բեմերում։

2004 թվականին նրան շնորհվել է «Փառքի» շքանշան՝ ադրբեջանական արվեստի զարգացման գործում ունեցած ավանդների համար։ Իսլամ Ռզաևը մահացել է 2008 թվականին Բաքվում։

## Ծանոթագրություններ

## Աղբյուրներ
* Анвар Чингизоглы. Физули, Баку, "Мутарджим", 2017, 642 c.
* Анвар Чингизоглы. История селения Сердарлы, Баку։ изд-во «Элнур-П», 2005.

Կատեգորիա:Ադրբեջանցի երգիչներ
Կատեգորիա:Խանենդե
Կատեգորիա:Ադրբեջանական ԽՍՀ ժողովրդական արտիստներ
Ռութ Ուիլսոն

**Ռութ Ուիլսոն** (, ), ամերիկացի դերասանուհի, որը հայտնի է «Ջեյն Էյր» հեռուստասերիալում խաղացած նույնանուն՝  Ջեյն Էյր, «Լյութեր» դետեկտիվ սերիալում Էլիս Մորգան և «Սիրելիներ» սերիալում՝ Էլիսոն Բեյն դերերով։

## Կենսագրություն
Ծնվել է Էշֆորդ քաղաքում՝ Քենթ կոմսությունում՝ Մեծ Բրիտանիայում։

Մանկությունը անցկացրել է Շեպպերտոնում՝ Սուրեյ կոմսությունում։ Ավարտել է Notre Dame աղջիկների կաթոլիկական դպրոցը Կոբհեմ քաղաքում և Esher քոլեջը Էլմբրիջում։ Դեռահաս տարիքում Ուիլսոնը աշխատել է որպես մոդել։ 2003 թվականին ավարտել է Նոթինգհեմի համալսարանը։ 2005 թվականի հուլիսին ավարտել է Լոնդոնի երաժշտության և դրամատիկական մշակույթի ակադեմիան։

Առաջին անգամ էկրանում հայտնվել է 2005 թվականին «Արվարձան կրակում» սիթքոմում։ Հենց նույն թվականին BBC One ալիքի «Ջեյն Էյր» հեռուստասերիալում խաղացել է Ջեյն Էյրի դերը։ Հենց այդ դերն էլ նրան մեծ հայտնիություն է բերել։

2010 թվականին Էլիս Մորգան դերով նկարահանվել է «Լյութեր» դետեկտիվ սերիալում։

2007 թվականին «Ջեյն Էյր» հեռուստասերիալում խաղացած դերի համար առաջադրվել է BAFTA հեռուստատեսային մրցանկին և «Broadcasting Press Guild Award» մրցանակին՝ «Լավագույն դերասանուհի» կատեգորիայում։ Դերասանուհին նաև առաջադրվել է «Ոսկե գլոբուս 2008» մրցանակին «Լավագույն կաանացի դեր (մինի սերիալում կամ հեռուստաֆիլմում)» կատեգորիայում։

Թատրոնում աշխատանքի համար երկու անգամ ստացել է «Լորենս Օլիվեի» մրցանակ․ 2010 թվականին «Երազանքների տրամվայ» պիեսում Սթենլի Կավալսկիի և 2012 թվականին Յուջին Օ'Նիլի պիեսում Աննա Քրիստի դերի համար։

## Ֆիլմագրություն

## Մրցանակներ և անվանակարգեր
* **«[[Ոսկե գլոբուս]]»**
** 2008 թվականին Լավագույն կաանացի դեր (մինի-սերիալում կամ հեռուստաֆիլմում) («Ջեյն Էյր»)՝ անվանակարգ։
** 2015 թվականին Լավագույն կանացի դեր դրամատիկական հեռուստասերիալում («Սիրեկաններ»)՝ մրցանակ։
* **«BAFTA TV Award»**
** 2007 թվականին առաջադրվել է Լավագույն կաանացի դեր («Ջեյն Էյր») անվանակարգում։
* **«Ուղեկից»**
** 2007 թվականին Լավագույն կաանացի դեր (մինի-սերիալում կամ հեռուստաֆիլմում) («Ջեյն Էյր»)՝ անվանակարգ։
** 2010 թվականին Լավագույն կաանացի դեր (մինի-սերիալում կամ հեռուստաֆիլմում) («Լյութեր»)՝ անվանակարգ։
** 2015 թվականին Լավագույն դերասանուհի դրամատիկական հեռուստասերիալում («Սիրեկան»)՝ մրցանակ։

## Ծանոթագրություններ

## Արտաքին հղումներ
* 

Կատեգորիա:1982 ծնունդներ
Կատեգորիա:21-րդ դարի անգլիացի դերասանուհիներ
Կատեգորիա:21-րդ դարի դերասանուհիներ
Կատեգորիա:«Ոսկե գլոբուս» մրցանակի դափնեկիրներ
Կատեգորիա:Ամերիկացի հեռուստատեսային դերասանուհիներ
Կատեգորիա:Անգլիացի հեռուստատեսային դերասանուհիներ
Կատեգորիա:Անձինք այբբենական կարգով
Կատեգորիա:Աուդիոգիրք կարդացողներ
Կատեգորիա:Բրիտանացի դերասանուհիներ
Կատեգորիա:Բրիտանացի կինոդերասանուհիներ
Կատեգորիա:Թատրոնի դերասանուհիներ
Կատեգորիա:Լոուրենս Օլիվիեի մրցանակի դափնեկիրներ
Կատեգորիա:Հունվարի 13 ծնունդներ
Վիկտոր Հերման

**Վիկտոր Հերման** (, ), անգլիական ծագում ունեցող ամերիկացի սցենարիստ, կինոռեժիսոր և կինոպրոդյուսեր։

Ծնվել է Մեծ Բրիտանիայում. ընտանիքում չորս երեխա էին։ Նրանց լքելուց հետո, նա մոր և եղբայրների հետ տեղափոխվել է ԱՄՆ, հաստատվել Նյու Յորքում։ 1911 թվականին Հերմանը տեղափոխվել է Լոս Անջելես, որտեղ դարձել է Մաք Սեննեթի կարճամետրաժ ֆիլմի սցենարիստը։ 1912 թվականին ամուսնացել է Սառա Մեյսոնի հետ։ Համատեղ կյանքի ընթացքում գրել է բազմաթիվ սցենարներ։ 1934 թվականին նրանք ստացել են «Օսկար» մրցանակը՝ 1933 թվականին Լուիսա Մեյ Էլքոթի վեպի հիման վրա նկարահանված «Փոքրիկ կանայք» ֆիլմի լավագույն ադապտացված սցենարի համար։ Սցենարիստի աշխատանքից բացի, Հերմանը հանդես է եկել և որպես ռեժիսոր՝ 1916 թվականից մինչև 1931 թվականը ժապավենի վրա նկարահանելով երեսունմեկ ֆիլմ, ներառյալ՝ «Իմ տղան» (1921 թվական) և «Գողերն ու որսորդները» (1930 թվական)։

Վախճանվել է 1977 թվականին Լոս Անջելեսում, ութսունչորս տարեկան հասակում։

## Награды
* 1934 թվական՝ Օսկար լավագույն ադապտացված սցենարի համար («Փոքրիկ կանայք»)։

## Ծանոթագրություններր

## Արտաքին հղումներ

Կատեգորիա:Օգոստոսի 27 ծնունդներ
Կատեգորիա:1893 ծնունդներ
Կատեգորիա:Նոյեմբերի 3 մահեր
Կատեգորիա:1977 մահեր
Կատեգորիա:Լոս Անջելես քաղաքում մահացածներ
Կատեգորիա:Անձինք այբբենական կարգով
Կատեգորիա:Սցենարիստներ այբբենական կարգով
Կատեգորիա:Ամերիկացի սցենարիստներ
Կատեգորիա:Կինոռեժիսորներ այբբենական կարգով
Կատեգորիա:Ամերիկացի կինոռեժիսորներ
Կատեգորիա:Անգլիացի կինոպրոդյուսերներ
Սաթե ամրոցը

**Սաթե ամրոց** (), նկարված մուլտիպլիկացիոն ֆիլմ, որը նկարահանել է ռեժիսոր Ալեքսանդրա Սնեժկո-Բլոցկայան 1959 թվականին։ Լիտվական «Յուրատե և Կաստիտիս» լեգենդի էկրանավորումն է։

## Սյուժե
Հեքիաթի սյուժեն մոտ է Սադկոյի մասին բիլինային։ Երիտասարդ ձկնորս Կաստիտիսը գնում է ծով, որպեսզի ձուկ որսա և զոհաբերի Պերկունաս աստծուն։ Ծովում նա հանդիպում է ծովային արքայադուստր Յուրատեին, որը Պերկունասի հարսնացուն էր։ Պերկունաս աստվածը փորձում է կայծակի միջոցով խորտակել ձկնորսի նավակը։ Յուրատեն փրկում է Կաստիտիսին և պատսպարում նրան սաթե դղյակում, որտեղ էլ ձկնորսը պարում և զվարճացնում է արքայադստերը։ Այդ ժամանակ Կաստիտիսի մայրը վշտանում էր գետի ափին։

Պալատական սուր-ձուկը, որին Յուրատեն իր դայակն էր կոչում, Պերկունասից վախենալու պատճառով որոշում է կործանել ձկնորսին և նրան պատմում է մոր մասին։   
Կատիտիլսը շտապում է տուն, սակայն ծովային խեցգետինը նրան տանում է օվկիանոսի խորքը և փորձում է սպանել։ Յուրատեն այդ մասին լսում է հավատարիմ ձկանից և նորից փրկում է իր սիրելին։ Նա համաձայնվում է նրա հետ գնալ ցամաք և մահկանացու դառնալ։ Կատաղած Պերկունասն ավերում է նրա սաթե ամրոցը և կայծակով սպանում է հենց իրեն` Յուրատեին։ Այդ ժամանակվանից ծովն ափ է նետում սաթի կտորներ։

## Հեղինակներ

## Տարբերություններ լեգենդից
* Մուլտֆիլմում Յուրատեն մահանում է` պաշտպանելով Կաստիտիսին, իսկ ըստ լեգենդի Պերկունասն սպանում է գլխավոր հերոսին, իսկ Յուրատեին նա գամում է սաթե ամրոցի ավերակներին։ 
* Լեգենդում Յուրատեն ուներ ծովահարսերի խումբ, իսկ ֆիլմում նրան ծառայում էին ձկները և ծովային այլ բնակիչներ։

## Վերաթողարկում
* Մուլտֆիլմը DVD ձևաչափով վերաթողարկվել է «Սոյուզմուլտֆիլմ» ստուդիայի «Հեքիաթների աշխարհում. 4-րդ թողարկում» մուլտֆիլմերի հավաքածուում։

## Ծանոթագրություններ

## Գրականություն
* Ֆիլմ-հեքիաթներ. սցենարներ նկարված մուլտֆիլմերի համար։ 7-րդ թողարկում, Մոսկվա, 1963, 220 էջ, 100.000 տպաքանակ
Բովանդակություն. Ս. Միխալկով` Չվերթ համար 13, Վ. Սուտեև` Տարբեր անիվներ, Յու. Կիրշոն` «Սպորտլանդիա», Մ. Պաշչենկո` Ջյաբժա, Ս. Միխալկով` «Համառ այծիկը», Ս. Ռունգե, Ա. Կումմա` «Երկաթե ընկերները», Մ. Վոլպին` «Կախարդված տղան», Ն. Նոսով` «Ֆւոնտիկն ու վարունգները», Ս. Սնեսարյով` «Սև կայմի վերջը», Լ. Բելոկուրով` «Լեգենդ մավրի կտակի մասին», Ն. Յուսուպով` «Ծննդյան օր», Ռ. Յանուշկևիչ` «Սաթե դղյակ»։

## Արտաքին հղումներ
* Կադրեր «Սաթե ամրոց» մուլտֆիլմից

Կատեգորիա:1959 մուլտֆիլմեր
Կատեգորիա:«Սոյուզմուլտֆիլմ» ստուդիայի մուլտֆիլմեր
Կատեգորիա:Ալեքսանդրա Սնեժկո-Բլոցկայայի մուլտֆիլմեր
Կատեգորիա:Խորհրդային մուլտֆիլմեր
Կատեգորիա:Կարճամետրաժ մուլտֆիլմեր
Դևիդ Բրեթերթոն

**Դևիդ Բրեթերթոն** (, ), ամերիկացի մոնտաժող, որն աշխատել է 1954-1996 թվականներին թողարկված ավելի քան 40 ֆիլմերի վրա։

## Կենսագրություն
Դևիդ Բրեթերթոնը ծնվել է 1924 թվականի փետրվարի 29-ին Լոս Անջելեսում, մոնտաժող ու ռեժիսոր Հովարդ Բրեթերթոնի և դերասանուհի Դորոթեա Մաքևոյի ընտանիքում։ Երկրորդ համաշխարհային պատերազմի ժամանակ ծառայել է ԱՄՆ ռազմաօդային ուժերում։ Պատերազմից հետո միացել է 20th Century Fox ստուդիայի մոնտաժի բաժնին՝ սկզբում օգնելով այլ մոնտաժողների, որոնց թվում են եղել Բարբարա Մաքլինը, Ռոբերտ Լ. Սիմփսոնը, Լուիս Ռ. Լոֆլերը, Ջեյմս Բ. Քլարկը, Ուիլյամ Հ. Ռեյնոլդսը, ապա նաև Դորոթի Սփենսերն ու Հյու Ս. Ֆաուլերը։ Որպես մոնտաժող՝ Դևիդ Բրեթերթոնի առաջին աշխատանքը եղել է «Անմոռանալի սիրավեպ» ֆիլմը () ֆիլմը 1954 թվականին։ 1995 թվականին Բերթերթոնն արժանացել է Ամերիկյան կինոմոնտաժողների կարիերայի նվաճումների մրցանակի։

Դևիդ Բրեթերթոնը մահացել է թոքաբորբից 2000 թվականի մայիսի 11-ին Լոս Անջելեսում։

## Կարիերա
Դևիդ Բրեթերթոնի ամենահայտնի աշխատանքն է ռեժիսոր Բոբ Ֆոսսի «Կաբարե» () ֆիլմի մոնտաժը։ Այդ ֆիլմի համար Բրեթերթոնը արժանացել է «Օսկար» մրցանակի լավագույն մոնտաժի համար, Ամերիկյան կինոմոնտաժողների ասոցիացիայի մրցանակ և ներկայացվել BAFTA մրցանակի լավագույն մոնտաժի համար։ 1972 թվականին Ռոջեր Գրինսփունը Բրեթերթոնի նվաճումների մասին ասել է.

«Կաբարե» ֆիլմը ճանաչվել է 2012 թվականի բոլոր ժամանակների և ժողովուրդների 30-րդ լավագույն ֆիլմը՝ Կինոդերասանների գիլդիայի անդամների հարցման արդյունքներով։

## Ֆիլմագրություն

## Ծանոթագրություններ

## Արտաքին հղումներ
*
*Դևիդ Բրեթերթոնը TheOscarSite.com կայքում

Կատեգորիա:Ամերիկացի մոնտաժողներ
Կատեգորիա:Թոքաբորբից մահացածներ
Անդրեա Նիքս Ֆայն

**Անդրեա Նիքս Ֆայն** (, ), ամերիկացի ռեժիսոր, որի *Inocente* ֆիլմը 2013 թվականին արժանացել է Օսկար մրցանակի՝ «Լավագույն վավերագրական ֆիլմ» անվանակարգում։ Նա ստեղծում է իր ֆիլմերն իր ամուսնու՝ Սին Ֆայնի հետ։ Ֆայներ ամուսինները 2007 թվականին *Պատերազմ/Պար* () ֆիլմով առաջադրվել են նաև 2007 թվականի Օսկարի մրցանակաբաշխությանը։ Ֆիլմը պատմում է երաժշտության ուժի մասին, որը փոխում է Ուգանդայի պատերազմական գոտում ապրող երեխաների կյանքը։ Նրանց HBO «Կյանքն ըստ Սեմի» վավերագրական ֆիլմը պարգևատրվել է Peabody և Էմմի մրցանակներով։ Նիքսը 1991 թվականին ավարտել է Քոլբի քոլեջը։

## Կյանք և կարիերա
Նիքսը պարզել է ֆիլմագրության հանդեպ իր հետաքրքրությունն այն ժամանակ, երբ քոլեջի պրոֆեսորն առաջարկել է գրավոր աշխատանքի փոխարեն վավերագրական ֆիլմ նկարահանել։ Նկարահանման առաջին օրվանից հետո նա գիտակցել է, որ ֆիլմագրությունն այն է, ինչով ինքը ցանկանում է զբաղվել։ Քոլեջից հետո ունեցել է տարբեր աշխատանքներ, որոնց շնորհիվ կարող էր ավելի շատ բան իմանալ այս ոլորտի մասին։ Վաշինգտոնում, National Geographic-ում, նա հանդիպել է իր ապագա ամուսնուն` Սին Ֆայնին։ Նիքսը շրջել է աշխարհում` ֆիլմեր նկարահանելու համար, մասնավորապես եղել է Նեապոլում, Կոստա Ռիկայում, Հյուսիսային բևեռային շրջանում։ Ըստ նրա, ինքն զբաղվում է մի բանով, որ սիրում է և որ «վավերագրական ֆիլմը հազվադեպ դուռ է բացում դեպի ուրիշների կյանքը»։

## Ֆիլմագրություն
* *Պատերազմ/Պար* (, 2007)
* *Լինդսի Վոնն. այս պահին* (, 2011)
* *Inocente* (2012)
* *Կյանքն ըստ Սեմի* (, 2013)

## Ծանոթագրություններ

## Արտաքին հղումներ
*

Կատեգորիա:«Էմմի» մրցանակի դափնեկիրներ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի ռեժիսորներ
Կատեգորիա:Օսկարակիրներ
Մաքսիմ Տիշչենկո

**Մաքսիմ Վիկտորովիչ Տիշենկո** ( ), ռուսական և ուկրաինական ֆուտբոլիստ՝ կիսապաշտպան։ Հայտնի է Վոլգոգրադի «Ռոտոր» ֆուտբոլային ակումբի ելույթներով։

## Խաղացողի կարիերան
Զապորոժիեի ֆուտբոլի սան է։ Պրոֆեսիոնալ կարիերան սկսել է տեղական «Վիկտոր» ֆուտբոլային ակումբում։ Այդտեղ խաղացել է երկու մրցաշրջան և դրանից հետո խաղացել է Զապորոժիեի «Մետալլուրգ» ֆուտբոլային ակումբում, խաղացել է Ուկրաինայի բարձրագույն լիգայում։ Կարիերայի հիմնական մասը անց է կացրել Վոլգոգրադի «Ռոտոր» ֆուտբոլային ակումբում, որի հավաքականի կազմում հաղթել է և դարձել է Ռուսաստանի առաջնության արծաթե և բրոնցե մեդալակիր, և դրանից հետո խաղացել է Եվրոգավաթում։ 2008 թվականի սկզբին տեղափոխվել է Կուրսկի «Ավանգարդ» ֆուտբոլային ակումբ, որը գլխավորում էր իր նախկին ակումբակից Վալերի Եսիպովիմը։ Նույն թվականին դարձել է թիմի ավագ։ 2010 թվականի փետրվարի սկզբին տեղեկություն է հայտնվել, որ Մաքսիմ Տիշենկո ավարտել է ֆուտբոլային կարիերան, ամբողջ միջմրցաշրջանը նա անց է կացրել Երկրորդ դիվիզիոնի «Գուբկին» ֆուտբոլային ակումբում։ 2010 թվականի ապրիլի 14-ին ընդգրկվել է Կոստրոմայի «Դինամո» ակումբի հայտացուցակում մասնակցելու երկրորդ դիվիզիոնի արևմուտք տարածաշրջանի առաջնությանը։

## Մարզչային կարիերա
2011 թվականի սկզբին ստացել է Ց կատեգորիայի մարզչական արտոնագիր, որը նրան թույլ է տվել աշխատել որպես մարզիչ մանկապատանեկան դպրոցներում։ 2011 թվականի աշխատել է որպես մարզչի օգնական Կոստրոմայի Դինամոյում։ 2012 թվականի հունիսից մինչև 2013 թվականի սեպտեմբեր եղել է Կիրովոգրադի «Զվեզդայի» գլխավոր մարզչի օգնական։

2014 թվականի հունվարի դարձել է Բանգայի (Գարգժդայի) գլխավոր մարզիչ։

## Ձեռքբերումներ
; Թիմային
* Ռուսաստանի առաջնության արծաթե մեդալակիր - 1997
* Ռուսաստանի առաջնության բրոնզե մեդալակիր - 1996
* Ինտերտոտո Գավաթի եզրափակչի մասնակից - 1996

; Անձնական
* Կենտրոն տարածաշրջանի երկրորդ դիվիզիոնի լավագույն պաշտպան - 2009

## Մասնակցությունները Եվրոգավաթներին
* Ինտերտոտո Գավաթ 1996 - 8 խաղ
* 1997/1998 ՈՒԵՖԱ Գավաթ - 2 խաղ
* 1998/1999 ՈՒԵՖԱ Գավաթ - 2 խաղ

## Ծանոթագրություններ

## Արտաքին հղումներ
* 

Կատեգորիա:Ռուսաստանի Պրեմիեր Լիգայի խաղացողներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Մետալուրգ Զապորոժիեի ֆուտբոլիստներ
Կատեգորիա:Վոլգարի ֆուտբոլիստներ
Կատեգորիա:Ուրալի ֆուտբոլիստներ
Կատեգորիա:Զվեզդա Իրկուտսկի ֆուտբոլիստներ
Կատեգորիա:Ֆուտբոլային մարզիչներ